व्हीटस्टोन सेतु

right|thumb|ह्वीटस्टोन सेतु की मूल संरचना
**व्हीटस्टोन सेतु** (Wheatstone bridge) एक छोटा सा परिपथ है जो मापन में उपयोगी है। इसका आविष्कार सैमुएल हण्टर क्रिस्टी (Samuel Hunter Christie) ने सन् १८३३ में किया था किन्तु चार्ल्स ह्वीटस्टोन ने इसको उन्नत और लोकप्रिय बनाया। अन्य कामों के अतिरिक्त यह किसी अज्ञात प्रतिरोध का मान ज्ञात करने के लिये प्रयुक्त होता है।

## ह्वीटस्टोन सेतु की सहायता से अज्ञात प्रतिरोधक का मान निकालना
माना R_x वह अज्ञात प्रतिरोध है जिसका मान प्राप्त करना है। R_1, R_2 और R_3 ज्ञात मान वाले प्रतिरोध हैं जिनमें से R_2 का मान आवश्यकतानुसार बदला जा सकता है। जब (R_2 / R_1) का मान (R_x / R_3) के बराबर हो जाता है तो **B** और **D** बिन्दुओं के बीच विभवान्तर शून्य हो जायेगा तथा गैलवानोमीटर V_g से होकर कोई धारा नहीं बहेगी। इस स्थिति को प्राप्त करने के लिये R_2 को तब तक परिवर्तित करते हैं जब तक गैल्वानोमीटर का विक्षेप शून्य नहीं हो जाय। ध्यान रहे कि गैलवानोमीटर की सुई के विक्षेप की दिशा यह संकेत करती है कि R_2 का मान जरूरत से अधिक है या कम।

जब धारामापी से कोई धारा नहीं बहती, उस दशा में सेतु को "संतुलित" कहा जाता है। इस दशा में,

: R_2 / R_1 = R_x / R_3

: अत:,  R_x = (R_2 / R_1) \cdot R_3 

इस प्रकार अज्ञात प्रतिरोध का मान पता कर सकते हैं।

## संवेदनशीलता
गैर-विद्युत राशियों के मापन में ह्वीटस्टोन सेतु बहुत उपयोगी है। इसके लिए प्रायः यह संतुलन अवस्था के आसपास सेतु की किसी भुजा में छोटे परिवर्तन को मापने के लिए उपयोग किया जाता है। उदाहरण के लिए यदि इसे स्ट्रेन गेज के रूप में उपयोग में लाय जा रहा है तो शून्य स्ट्रेन की स्थिति में यह सेतु संतुलित होता है उर बल लगाने पर किसी भुजा का प्रतिरोध बदलता है, और यह परिवर्तन लगाये गये बल के समानुपाती होता है। इस प्रकार, प्रतिरोध में परिवर्तन को सीधे मापकर स्ट्रेन या बल का मान सीधे निकाला जा सकता है। यही तरीका व्हीटस्टोन सेतु की सहायता से ताप के मापन में उपयोग किया जाता है।
right|thumb|300px|

माना सेतु, संतुलन की स्थिति में है और अब R_1 को बदलकर R_1 +\Delta R_1 कर दिया जाता है। इसके कारण 
U_5 का मान शून्य से बदलकर कुछ अशून्य हो जाता है। 

: \frac{U_5}{U_0}=\frac{R_1+\Delta R_1}{R_1+\Delta R_1+R_2}- \frac{R_3}{R_3+R_4}
माना v =\frac{\Delta R_1}{R_1} और  k=\frac{R_2}{R_1}=\frac{R_4}{R_3} तो
: \frac{U_5}{U_0}=\frac{1+v}{1+v+k}-\frac{1}{1+k}= v\frac{k}{(1+v+k)(1+k)}

इसके साथ ही, &nbsp; &nbsp; &nbsp;|v|\ll 1+k &nbsp; &nbsp; &nbsp;या &nbsp; &nbsp; &nbsp;|\Delta R_1| \ll R_1+R_2 &nbsp; &nbsp; &nbsp; 

इस सन्निकटन (approximation) का उपयोग करने पर,
: \frac{U_5}{U_0} \approx v\frac{k}{(1+k)^2}\quad ; &nbsp; &nbsp; &nbsp; अर्थात् U_5 समानुपाती है \Delta R_1!

यह भी देख सकते हैं कि फलन y=f(k)=\frac{k}{(1+k)^2} का अधिकतम मान k=1 पर मिलेगा, तथा f(1)=\tfrac 14. दूसरे शब्दों में, संतुलन के आसपास, सेतु की संवेदनशीलता सबसे अधिक तब होती है जब सभी प्रतिरोध समान (=R) होते हैं।
अतः
: \frac{U_5}{U_0}= \frac14\ \frac{\Delta R_1}R
**उदाहरण** : प्रतिरोध में आपेक्षिक परिवर्तन \Delta R_1/R =10^{-3}  हो, तथा  \ U_0=10\;\mathrm V हो तो  U_5=2{,}5\;\mathrm{mV}. यदि किसी वोल्टमीटर (या मल्टीमीटर) की इन्पुट रेंज 200&nbsp;mV हो और इसका अधिकतम गिनती (count) 2000&nbsp हो तो इस स्थिति में 25 काउन्ट का आउटपुट देगा, जो कि पर्याप्त है।

इसका अर्थ यह भी है कि यहाँ हमें जो आउटपुट (U_5) मिल रहा है वह प्रतिरोध का मान नहीं है बल्कि प्रतिरोध में परिवर्तन का मान है। अर्थात हम प्रतिरोध का ठीक-ठीक मान जाने बिना भी प्रतिरोध के मान में लघु परिवर्तन का मान निकाल (या पढ़) पा रहे हैं। 

**यह भी ध्यान दीजिए कि** यदि सेतु के कोई दो 'पड़ोसी प्रतिरोध 2 ‰ बढ़ा दिए जाँय, तो इसके कारण U_5 में कोई परिवर्तन नहीं होगा, बल्कि वे एक-दूसरे के प्रभाव को समाप्त करने का कार्य करते हैं।

## इन्हें भी देखें
*मैक्सवेल सेतु
*सेतु परिपथ
*विकृति मापी (स्ट्रेन गेज)
*प्रतिरोध तापमापी

## बाहरी कड़ियाँ
* Wheatstone Bridge - Interactive Java Tutorial National High Magnetic Field Laboratory
* efunda Wheatstone article
* Methods of Measuring Electrical Resistance - Edwin F. Northrup, 1912, full-text on Google Books

श्रेणी:सेतु परिपथ
श्रेणी:मापन
श्रेणी:विद्युत परिपथ